26.4.2014. Službeni list Europske unije L 125/55 UREDBA KOMISIJE (EU) br. 426/2014 od 25. travnja 2014. o izmjeni Priloga II. Uredbi (EZ) br. 110/2008 Europskog parlamenta i Vijeća o definiciji, opisi- vanju, prezentiranju, označavanju i zaštiti zemljopisnih oznaka jakih alkoholnih pića EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 110/2008 Europskog parlamenta i Vijeća od 15. siječnja 2008. o definiciji, opisivanju, prezentiranju, označavanju i zaštiti zemljopisnih oznaka jakih alkoholnih pića ('), a posebno njezin članak 26., budući da: (1) — Prilogom II. Uredbi (EZ) br. 110/2008 predviđa se da jaka alkoholna pića kategorije 16. ,Rakija (s navedenim imenom voća ili bobice) dobivena maceracijom i destilacijom" mogu biti dobivena maceracijom i destilacijom voća ili bobica koji su navedeni u toj kategoriji. U nekim državama članicama ta se vrsta jakog alkoholnog pića tradicionalno proizvodi i s drugim voćem, koje se ne nalazi na tom popisu. Stoga bi popis voća i bobica koji se koriste u proizvodnji jakih alkoholnih pića te kategorije trebalo proširiti. (2) =— Prilogom II. Uredbi (EZ) br. 110/2008 predviđa se da su jaka alkoholna pića kategorije 24. ,, Akvavit ili aquavit" jaka alkoholna pića aromatizirana kimom i/ili sjemenom kopra koja su aromatizirana destilatom biljaka ili začina. Ta se jaka alkoholna pića tradicionalno proizvode korištenjem etilnog alkohola poljoprivrednog podrijetla. U trenutačnoj kategoriji jakog alkoholnog pića ,akvavit ili aquavit" ne navodi se obveza korištenja etilnog alkohola. Međutim, korištenje etilnog alkohola u proizvodnji ,akvavita ili aquavita" neophodno je za osiguranje kvalitete proizvoda. (3) — Uredbu (EZ) br. 110/2008 treba stoga na odgovarajući način izmijeniti. (4) — Mjere predviđene ovom uredbom u skladu su s mišljenjem Odbora za jaka alkoholna pića, DONIJELA JE OVU UREDBU: Članak 1. Prilog II. Uredbi (EZ) br. 110/2008 mijenja se u skladu s Prilogom ovoj uredbi. Članak 2. Ova uredba stupa na snagu trećeg dana od dana objave u Službenom listu Europske unije. Ova je uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 25. travnja 2014. Za Komisiju Predsjednik Josć Manuel BARROSO (') SLL 39,13.2.2008., str. 16.